​LIVETEXT

LIVE evoluția situației generate de coronavirus în România:

















Dintre cele 576 de persoane confirmate pozitiv, 73 au fost declarate vindecate și externate (51 la Timișoara, 17 la București, 3 la Craiova, unul la Constanța și unul la Iași).





La terapie intensivă, în acest moment, sunt internați 15 pacienți, din care 7 în stare gravă. Starea de sănătate a celorlalți pacienți este bună, staționară.

Primul deces al unui pacient infectat cu coronavirus a fost confirmat în România duminică dimineață. Este vorba despre un pacient care suferea și de cancer și care se întorsese din Franța în 6 martie. "A fost înregistrat primul deces al unui pacient infectat cu noul coronavirus pe teritoriul României. Este vorba despre pacientul în vârstă de 67 de ani confirmat cu COVID-19 în 18 martie, la UPU din cadrul Spitalului Filiași și transferat în aceeași dată la Spitalul de Boli Infecțioase Craiova. Pacientul avea afecțiuni preexistente foarte grave, patologie neoplazică în stadiu terminal (cancer)", a anunțat Grupul de comunicare strategică.

Al treilea deces a fost confirmat duminică seară în România. E ste vorba despre un bărbat în vârstă de 70 de ani care a fost internat în Spitalul Județean Piatra Neamț și transferat la Iași. Conform autorităților, el avea afecțiuni cronice și în urma anchetei epidemiologice s-a constatat că nu a călătorit în afara țării și nici nu a fost în contact cu o persoană infectată. Este vorba despre Vasile Ouatu, patron al unui complex comercial și al echipei de volei feminin, dar și fost viceprimar al orașului Piatra-Neamț.





..................Ultima victimă - bărbatul de 71 de ani - fusese internat la Spitalul Județean Suceava în 21 martie și confirmat pozitiv în 23 martie. El a fost internat anterior în secția de cardiologie, unde este posibil contact al pacientei transferate la Spitalul de Boli Infecțioase din Iași, conform Grupului de comunicare strategică. Tot luni și tot la Spitalul Județean Suceava a murit o femeie în vârstă de 72 ani, internată în 21 martie, care avea afecțiuni cronice asociate . Conform autorităților, ea nu a călătorit și nu a venit în contact cu o persoană confirmată pozitiv.La Spitalul Județean Suceava sunt infectate cu coronavirus peste 50 de medici și asistenți. Bilanțul infectărilor cu coronavirus în România a ajuns la 576 , cu alte 143 de cazuri noi, potrivit raportării oficiale de luni de la ora 13.00. Este cel mai mare număr de îmbolnăviri anunțate într-o zi de la apariția COVID-19 în România. Pacienții nou confirmați au vârsta cuprinsă între 5 ani și 76 de ani.